
	թիվ 73

Այն ապրանքների կատեգորիաների, որոնց՝ Եվրասիական տնտեսական միության մաքսային տարածքում «ժամանակավոր ներմուծում (թույլտվություն)» մաքսային ընթացակարգին համապատասխան ժամանակավոր գտնվելը և օգտագործվելը թույլատրվում են առանց ներմուծման մաքսատուրքերի, հարկերի (ներառյալ այդ ժամանակավոր գտնվելու և օգտագործվելու պայմաններն ու վերջնաժամկետները) վճարման, և այն ապրանքների կատեգորիաների ցանկի, որոնց դեպքում «ժամանակավոր ներմուծում (թույլտվություն)» մաքսային ընթացակարգի գործողության ժամկետն ավելի կարճ կամ ավելի երկարատև է, քան երկու տարին, I բաժնում փոփոխություն կատարելու մասին

Եվրասիական տնտեսական միության մաքսային օրենսգրքի 219-րդ հոդվածի 3-րդ կետին, 221-րդ հոդվածի 2-րդ կետին և Եվրասիական տնտեսական բարձրագույն խորհրդի 2014 թվականի դեկտեմբերի 23-ի թիվ 98 որոշմամբ հաստատված՝ Եվրասիական տնտեսական հանձնաժողովի աշխատանքի կանոնակարգի թիվ 1 հավելվածի 5-րդ և 51-րդ կետերին համապատասխան՝ Եվրասիական տնտեսական հանձնաժողովի խորհուրդը որոշեց.
1.	Եվրասիական տնտեսական հանձնաժողովի խորհրդի 2024 թվականի ապրիլի 22-ի թիվ 54 որոշմամբ հաստատված՝ այն ապրանքների կատեգորիաների, որոնց՝ Եվրասիական տնտեսական միության մաքսային տարածքում «ժամանակավոր ներմուծում (թույլտվություն)» մաքսային ընթացակարգին համապատասխան ժամանակավոր գտնվելը և օգտագործվելը թույլատրվում են առանց ներմուծման մաքսատուրքերի, հարկերի (ներառյալ այդ ժամանակավոր գտնվելու և օգտագործվելու պայմաններն ու վերջնաժամկետները) վճարման, և այն ապրանքների կատեգորիաների ցանկի, որոնց դեպքում «ժամանակավոր ներմուծում (թույլտվություն)» մաքսային ընթացակարգի գործողության ժամկետն ավելի կարճ կամ ավելի երկարատև է, քան երկու տարին, I բաժնում կատարել փոփոխություն՝ հավելվածի համաձայն։ 
2.	Սույն որոշումն ուժի մեջ է մտնում դրա պաշտոնական հրապարակման օրվանից 10 օրացուցային օրը լրանալուց հետո։

Եվրասիական տնտեսական հանձնաժողովի խորհրդի անդամներ՝
	Հայաստանի Հանրապետությունից՝
	Բելառուսի Հանրապետությունից՝
	Ղազախստանի Հանրապետությունից`
	Ղրղզստանի Հանրապետությունից՝
	Ռուսաստանի Դաշնությունից՝

	Մ. Գրիգորյան
	Ն. Պետկևիչ
	Ս. Ժումանգարին
	Դ. Ամանգելդիև
	Ա. Օվերչուկ

ՀԱՎԵԼՎԱԾ
Եվրասիական տնտեսական հանձնաժողովի խորհրդի 2026 թվականի ապրիլի 27-ի 
թիվ 73 որոշման

ՓՈՓՈԽՈՒԹՅՈՒՆ
այն ապրանքների կատեգորիաների, որոնց՝ Եվրասիական տնտեսական միության մաքսային տարածքում «ժամանակավոր ներմուծում (թույլտվություն)» մաքսային ընթացակարգին համապատասխան ժամանակավոր գտնվելը և օգտագործվելը թույլատրվում են առանց ներմուծման մաքսատուրքերի, հարկերի (ներառյալ այդ ժամանակավոր գտնվելու և օգտագործվելու պայմաններն ու վերջնաժամկետները) վճարման, և այն ապրանքների կատեգորիաների ցանկի, որոնց դեպքում «ժամանակավոր ներմուծում (թույլտվություն)» մաքսային ընթացակարգի գործողության ժամկետն ավելի կարճ կամ ավելի երկարատև է, քան երկու տարին, I բաժնում կատարվող

Լրացնել հետևյալ բովանդակությամբ 39-41-րդ կետեր․
	«39.	Բեռնատար թեքահարթակով չսարքավորված քաղաքացիական բեռնատար ինքնաթիռներ՝ 20 000 կգ-ից ավելի, բայց 90 000 կգ-ից ոչ ավելի հանդերձված դատարկ ապարատի զանգվածով (ԵԱՏՄ ԱՏԳ ԱԱ 8802 40 003 9 ծածկագիր), որոնք մինչև 2036 թվականի դեկտեմբերի 31-ը ներառյալ ձևակերպվում են «ժամանակավոր ներմուծում (թույլտվություն)» մաքսային ընթացակարգով
	չեն սահմանվել
	144 ամիս
	178 ամիս*

	40.	Լայնաֆյուզելաժ, հեռամայրուղային քաղաքացիական բեռնատար ինքնաթիռներ՝ 120 000 կգ-ից ավելի հանդերձված դատարկ ապարատի զանգվածով (ԵԱՏՄ ԱՏԳ ԱԱ 8802 40 009 4, 8802 40 009 6 և 8802 40 009 7 ծածկագրեր), որոնք մինչև 2036 թվականի դեկտեմբերի 31-ը ներառյալ ձևակերպվում են «ժամանակավոր ներմուծում (թույլտվություն)» մաքսային ընթացակարգով
	չեն սահմանվել
	144 ամիս
	178 ամիս*

	41.	Լայնաֆյուզելաժ, հեռամայրուղային քաղաքացիական բեռնատար ինքնաթիռներ՝ 20 000 կգ-ից ավելի, բայց 90 000 կգ-ից ոչ ավելի (ԵԱՏՄ ԱՏԳ ԱԱ 8802 40 003 8 ծածկագիր), կամ 90 000 կգ-ից ավելի, բայց 120 000 կգ-ից ոչ ավելի հանդերձված դատարկ ապարատի զանգվածով (ԵԱՏՄ ԱՏԳ ԱԱ 8802 40 004 8 ծածկագիր), որոնք մինչև 2036 թվականի դեկտեմբերի 31-ը ներառյալ ձևակերպվում են «ժամանակավոր ներմուծում (թույլտվություն)» մաքսային ընթացակարգով
	չեն սահմանվել
	144 ամիս
	178 ամիս*»։

